cyanic-selkie/wikianc huggingface dataset:
STX Europe
Նկարագիր
STX Europe հանդիսանում է միջազգային նավաշինական ընկերություն, որն ունի 15 նավաշինական գործարաններ Բրազիլիայում, Ֆրանսիայում, Նորվեգիայում, Ռումինիայում և Վիետնամում։ 2008 թվականի տվյալներով աշխատողների ընդհանուր թվաքանակը 15500 է, իսկ շրջանառությունը՝ 31,5 միլիարդ նորվեգական կրոն։
Ընկերությունը կառուցում է կրուիզ նավեր, անցանավեր, նավթային աշտարակներ, ինչպես նաև հատուկ նավեր։ 2012 թվականից Ֆրանսիայի Սեն Նազար քաղաքում տեղակայված Chantiers de l’Atlantique նավաշինարանում կառուցում է «Միստրալ» տեսակի ռազմական դեսանտային նավեր։ 2008 թվականից ընկերությունից առանձնացվեց բեռնփոխադրող նավերի արտադրությունը։ Կրուիզ տիպի նավերի կառուցումը իրականացնում է STX France SA-ն ֆրանսիական Chantiers de l’Atlantique նավաշինարանում։
Պատմություն
2002 թվականին նորվեգական Aker ASA և Kværner նավաշինական կոնցեռների ղեկավարումը կենտրոնացված էր Օսլոյում։ 2004 թվականից ղեկավարման իրականացման ձևերի փոփոխություններից հետո ստեղծվեց նավաշինական Aker Yards ASA խումբը, որը մինչև հիմա գործունեություն է ծավալում Օսլոյի ֆոնդային բորսայում։
2006  հունիսին ընկերությունը գնում է Alstom ընկերությանը պատկանող ֆրանսիական Սեն Լազար քաղաքի Chantiers de l'Atlantique նավաշինարանը։ 2007 թվականի մարտից Aker Yards-ը դառնում է ինքնուրույն։ Նախկինում, գտնվելով Aker ASA-ի կազմում, Aker Yards-ի բաժնեմասերի 40,1 տոկոսը վաճառվեց փոքր բաժնետերերի միջև։ 2007 թվականին հարավկորեական նավաշինական STX Shipbuilding կոնցեռնը գնում է Aker Yards-ի 39,2 տոկոս բաժնետոմսերը։ 2008 թվականի նոյեմբերին ընկերությունը վերանվանվում է STX Europe ։
Wadan Yards
Գերմանիայում 1998-ից 2008 թվականներին կոնցեռնին է պատկանել Վիսմար քաղաքի Aker MTW նավաշինարանը, իսկ 2002 թվականից՝ Ռոստոկի Warnowwerft նավաշինարանը։ Վերջիններս 2003 թվականից գործունեություն էին իրականացնում Aker Ostsee լոգոտիպի ներքո, իսկ 2005 թվականիցն հանդես են գալիս «Aker Yards, Germany» անունով։
2008 թվականի մարտին Aker Yards-ը վաճառեցի գերմանական երկու և ուկրաինական Նիկոլաևում գտնվող նավաշինական հարթակներնը ռուսական FLC West ներդրումային ընկերությանը։ Երեք նավաշինական հարթակներ և երեք ինժեներա-կոնստրուկտորային բյուրոներ ընդգրկվեցին Aker Yards Ukraine Holding-ի մեջ, որտեղ FLC West-ի բաժնեմասը 70 տոկոս է, իսկ Aker Yards-ինը՝ 30 տոկոս։ Գործարքը ուժի մեջ մտավ 2008 թվականի հունվարի 1-ից, ունենալով հակառակ էֆեկտ, և նույն թվականի սեպտեմբերի 22-ից նավաշինական հարթակները սկսեցին գործել Wadan Yards անվանումով ։
Աղբյուներ
Կատեգորիա:Նորվեգիայի նավաշինական ընկերություններ
Ադրբեջաներեն
Ադրբեջանում մոտ 10 մլն մարդ խոսում է այս լեզվով։
Ծանոթագրություններ
Կատեգորիա:Ադրբեջանի լեզուներ Կատեգորիա:Ադրբեջաներեն Կատեգորիա:Թյուրքական լեզուներ Կատեգորիա:Կցական լեզուներ
(914) Պալիսենա
Միջին հեռավորությունը Արեգակից կազմում է 2,459031 ա. մ., առավելագույնը մոտենում է 1,9362 ա. մ. հեռավորության վրա և հեռանում 2,9818 ա. մ. ։ Արեգակի շուրջ մեկ ամբողջական պտույտ է կատարում 1408,46 երկրային օրվա ընթացքում, իր ուղեծրով շարժվելով միջինում 0,255598 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,22° անկյուն։
Պալիսենա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ ։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:Ֆոկեայի ընտանիքի աստերոիդներ Կատեգորիա:1919 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հովհաննես Չեքիջյան
Կենսագրություն
1946-1960 թվականներին (1951-1954 ընդմիջմամբ) Ստամբուլի պետական երգչախմբի գլխավոր դիրիժորի տեղակալն էր, միաժամանակ 1958-1961 թվականներին եղել է Ստամբուլի օպերայի երաժշտական ղեկավարը ։
1961 թվականից ապրում է Հայաստանում, այդ թվականից էլ եղել է ՀԽՍՀ պետական ակադեմիական երգչախմբի գլխավոր դիրիժորը։ Նրա ղեկավարությամբ կոլեկտիվը մեծ վարպետությամբ կատարել է դասական և ժամանակակից հայ կոմպոզիտորների ստեղծագործությունները, հայկական ժողովրդական երգեր, օպերաներից հատվածներ։ Ղեկավարել է նաև սիմֆոնիկ համերգներ, ելույթ է ունեցել ԽՍՀՄ խոշորագույն նվագախմբերի հետ։ Հյուրախաղերով հանդես է եկել արտասահմանում։ Հեղինակ է երաժշտական ստեղծագործությունների, այդ թվում և «Գարնանային անուրջներ», «Տոնական ձոն» վոկալ-սիմֆոնիկ պոեմների։ 1973-1977 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1975 թվականից Երևանի կոնսերվատորիայում (1982 թվականից պրոֆեսոր է)։
Ծանոթագրություններ
Կատեգորիա:Հայ դիրիժորներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:ՀԽՍՀ ժողովրդական արտիստներ Կատեգորիա:«Հայրենիքին մատուցած ծառայությունների համար» 1-ին աստիճանի շքանշանի ասպետներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:Հայ կոմպոզիտորներ Կատեգորիա:Ստամբուլում ծնված երաժիշտներ Կատեգորիա:Հայ երաժիշտներ Կատեգորիա:Հայ քաղաքական գործիչներ
Ջեննի Գարթ
Ջենիֆեր «Ջեննի» Իվ Գարթ (Jennifer «Jennie» Eve Garth, ), ամերիկյան հեռուստատեսային դերասանուհի և ռեժիսոր։ Առավել հայտնի է «Բևեռլի Հիլզ, 90210» հեռուստասերիալում խաղացած Քելլի Թեյլորի և «Ինչի համար եմ քեզ սիրում» կատակերգությունում խաղացած Վալերիա Թայլերի դերերով։ Այժմ «Country Music Television» հեռուստաալիքում նկարահանվում է իր սեփական «Ջեննի Գարթ․ Կյանքը քաղաքից այն կողմ» ռեալիթի շոուում։
Կենսագրություն
Ջեննի Գարթը ծնվել է 1972 թվականի ապրիլի 3-ին Իլինոյս նահանգի Էրբան քաղաքում ։ Նրա ծնողները՝ Ջոնն ու Քերոլայնը, միասին աշխատել են դպրոցում։ Մեծացել է Արկոլում գտնվող 10 հեկտար տարածքով ռանչոյում իր խորթ ավագ քույրերի և եղբայրների՝ ծնողների նախկին ամուսնություններից ծնված երեխաների հետ (Ջոնի, Չակ, Լիզա, Քեմի, Ուենդի և Լին)։ Շուտով նրա ընտանիքը տեղափոխվել է Տասկոլա, իսկ ավելի ուշ, երբ Ջեննին 13 տարեկան էր՝ Արիզոնա նահանգի Գլենդել քաղաք։ Ջեննին զբաղվել է պարով, սովորում էր մոդելի մասնագիտություն և դերասանություն։ 15 տարեկանում տաղանդների մրցույթի ժամանակ արժանացել է մրցանակի, և նրան նկատել է Հոլիվուդյան գործակալ Ռենդի Ջեյմսը։ Աղջիկը սովորել է Գրինվեյի միջնակարգ դպրոցում (Greenway High School), իսկ ավարտական դասարանում տեղափոխվել է Ապոլո Հայ։ Ցանկանալով նվիրել իրեն դերասանուհու կարիերային՝ Ջեննին թողել է ուսումը և տեղափոխվել Լոս Անջելես։ Ավելի ուշ Կալիֆոռնիայում ավարտին է հասցրել դպրացական կրթությունը։
Կարիերա
1990 թվականին ստացել է «Բևեռլի Հիլզ 90210» սերիալի գլխավոր դերերից մեկը՝ Քելլի Թեյլորի դերը։ Ի սկզբանե այն փոքրիկ դեր էր, բայց Քելլին արժանացել է հեռուստադիտողի հավանությանը, և Ջեննին մնացել է սերիալում մոտ տասը տարի մինչև 2000 թվականին շոուի փակվելը։ Նկարահանումների ընթացքում կերպարն անցել է բազում կերպարանափոխությունների միջով՝ բախվելով տարատեսակ խնդիրների ինչպես անձնական, այնպես էլ սոցիալական կյանքում։ Սցենարիստների և դերասանուհու անհավանական աշխատանքը կերպարի վրա հանգեցրել են նրան, որ Քելլին դարձել է սերիալի ամենահայտնի հերոսներից մեկը, իսկ դերասանուհին արժանացել է «Երիտասարդ դերասան» մրցանակին և «Երիտասարդության ընտրություն» մրցանակի անվանակարգերից մեկին։ Դերասանուհին նկարահանվել է նաև «Մելրոուզ-Փլեյս» և «90210․ Նոր սերունդ» սպին-օֆերում՝ հայտնվելով ֆրանշիզայի սերիալների մեծ մասի մեջ ։ Բացի այդ, Ջեննին դարձել է առաջին դերասանուհին, որը զբաղվել է շոուի էպիզոդների ռեժիսորությամբ։
Սերիալի հաջողությունը ճանապարհ է հարթել դերասանուհու համար դեպի գլխավոր դերեր մի քանի հեռուստաֆիլմերում, այդ թվում « Դանիելա Սթիլի աստղը » (1993), «Առանց համաձայնության» (1994), «Խաբուսիկ սիրտ․ Լորա Քելոգի պատմությունը» (1994), «Կոտրվի՛ր ինձ համար» (1994) և «Անավարտ սիրավեպ» (1996) ֆիլմերում։ Դերասանուհին նաև նկարահանվել է մի քանի լիամետրաժ ֆիլմերում․ «Մահվան ալիքի վրա» (1996), «Իմ եղբոր պատերազմը» (1997) և «Քեզ պատմելով» (1998)։ « FHM » ամսագիրը «2000 թվականի 100 ամենասեքսուալ կանանց» ցանկում դերասանուհուն հատկացրել է 59-րդ հորիզոնականը, իսկ «2001 թվականի 100 ամենասեքսուալ կանանց» ցանոկում՝ 92-րդ հորիզոնականը ։
2002 թվականին դերասանուհին Վալերի Թայլերի դերում խաղացել է «Ինչի համար եմ քեզ սիրում» սիթքոմի չորս երթերաշրջաններում Ամանդա Բայնսի հետ միասին։ Սերիալը պատմում է Թայլեր քույրերի փոխհարաբերությունների, մյուս հերոսների հետ նրանց ընկերական և ռոմանտիկ հարաբերությունների մասին։ 2003 թվականին Ջեննին խաղացել է «Վերջին կովբոյ» և «Գաղտնի Սանտա» ֆիլմերի գլխավոր դերերում։ 2004 թվականին նա և «Գաղտնի Սանտա» ֆիլմի դերասանական կազմն արժանացել է «CAMIE Award» մրցանակին։
2005 թվականին դերասանուհին հնչյունավորել է Քելլի Թեյլորին և «Stewie Griffin: The Untold Story» մուլտիպլիկացիոն կատակերգության մի քանի այլ կերպարների։ Ֆիլմի վրա աշխատել են նաև Սեթ ՄաքՖարլենը, Ալեքս Բորշթեյնը, Միլա Կունիսը և Դրյու Բերիմորը։ 2007 թվականին դերասանուհին նկարահանվել է ««Դրական» կարգավիճակով աղջիկը»։
2007 թվականին դերասանուհին մասնակցել է «Պարեր աստղերի հետ» շոուի հինգերորդ եթերաշրջանի նկարահանումներին և եղել է Դերեկ Հյուի պարային զույգը։ Զույգը հասել է կիսաեզրափակիչ և նոր միայն դուրս մնացել խաղից։
2008 թվականի սեպտեմբերին դերասանուհին կրկին վերադարձել է «The CW» հեռուստաալիքի «90210․ Նոր սերունդ» սփին-օֆֆի հերոսուհի Քելլիի դերին։ Մեկ այլ շոուում Քելլին դարձել է դպրոցական հոգեբան, իսկ շոուի գլխավոր հերոսուհիներից մեկը նրա արդեն մեծացած «քույրն» էր՝ Էյրին Սիլվերը ։ Կելլին դաստիարակում է իր և Դիլան ՄաքՔեյի համատեղ զավակին։ Սցենարիստները կազմակերպել են Ջեննիի վերամիավորումը նախ Շենեն Դոերտիի, իսկ ավելի ուշ Թորի Սփելինգի հետ։ Գարթը նակարահանվել է նաև շոուի երկրորդ եթերաշրջանում։
2008 թվականի նոյեմբերի 21-ին դերասանուհին մասնակցել է «Ո՞վ է հինգերորդ դասարանցուց խելացի» շոուին և հաղթել 100 հազար դոլար, որոնք նվիրաբերել է «American Heart Association» բարեգործական ֆոնդին «Go Red For Women» ընկերության համար ։ 2009 թվականին դերասանուհին «Տնօրենների խորհուրդ» սերիալում խաղացել է Նատաշայի դերը։ Պրեմիերան կայացել է նույն թվականի սեպտեմբերին։
2010 թվականի հունվարին Գարթը նկարահանվել է «Երեկույթ այգում» վեբ-սերիալում։ Շոուն ցուցադրվում էր «iVillage» հեռուստաալիքով և պատմում զանազան բանջարեղենների ու մրգերի մասին։ Որպես նախագծի հովոնավոր հանդես է եկել «Hidden Valley Ranch»-ը։
Անձնական կյանք
1994-1996 թվականներին ամուսնացած է եղել Դենիել Քլարկի հետ ։
2001-2013 թվականներին ամուսնացած է եղել Պիտեր Ֆաչինելիի հետ ։ Նրանք համատեղ ունեն երեք դուստր՝ Լուկա Բելլա Ֆաչինելին, Լոլա Ռեյ Ֆաչինելին և Ֆիոնա Իվ Ֆաչինելին։
2015 թվականի հուլիսին Գարթն ամուսնացել է դերասան Դեյվ Աբրամսի հետ, որի հետ հանդիպել է ամուսնությունից ութ ամիս առաջ ։ 2018 թվականի ապրիլի 6-ին Աբրամս ամուսնալուծության համար դիմել է դատարան, սակայն 2019 թվականի փետրվարի 8-ին հայտնի է դարձել, որ ամուսնինները վերամիավորվել են ։
2002 թվականին Գարթի մոտ ախտորոշել են միտրալ անբավարարություն, կարգավիճակ, որն ըստ դերասանուհու պահանջում է հետևողականություն մինչև կյանքի վերջը։ Նա պատմել է ախտորոծման մասին 2009 թվականին ։ «Ապագայում դա կարող է լինել ինչ-որ ավելի բարդ կամ անհնար բան», - մեկնաբանել է նա ։
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի ռեժիսորներ Կատեգորիա:Ամերիկացի դերասանուհիներ
Սաֆրաստյան
Սաֆրաստյան, հայկական ազգանուն, կազմվել է Սաֆրազ անունով։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Պարսկերեն հիմքով ազգանուններ Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Բողոքի ակցիաներ դատական իշխանության անարդարության դեմ Հայաստանում
Բողոքի ակցիաներ դատական իշխանության անարդարության դեմ Հայաստանում, 2019 թվականի մայիսի 18-ին մեկնարկած մի շարք ակցիաներ Հայաստանի Հանրապետության դատական իշխանության անարդարության դեմ։ Մաս է հանդիսանում Հայկական հեղափոխության հետհեղափոխական իրադարձությունների։
Պատմություն
2018-2019 թվականների Հայկական հեղափոխության արդյունքում արտահերթ խորհրդարանական ընտրությունների միջոցով նորացվել է Հայաստանի Հանրապետության պետական իշխանության օրենսդիր և գործադիր ճյուղերի կազմը (տես՝ ՀՀ Սահմանադրության 4-րդ հոդվածը), սակայն նույնն է մնացել դատական իշխանության կազմը և գործելաոճը։ Հեղափոխությունից հետո դատական իշխանության նորացման օրակարգի առանցաքային մաս է դարձել Հայաստանում անցումային արդարադատության ներդրման անհրաժեշտությունը, որը, սակայն ինչ-ինչ պատճառներով դեռ գտնվում է նախապատրաստման փուլում։
Մայիսի 18
Դատական իշխանության հասարակության բացասական վերաբերմունքի ակտիվ ալիք է բարձրացել 2019 թվականի մայիսին։ Բողոքի ակցիաների առիթ է հանդիսացել Երևանի ընդհանուր իրավասության դատարանի դատավոր Դավիթ Գրիգորյանի 2019 թվականի մայիսի 18-ին կայացրած որոշումը մարտի 1-ի գործով ՀՀ 2-րդ նախագահի պաշտոնը զբաղեցրած ամբաստանյալ Ռոբերտ Քոչարյանի խափանման միջոցը՝ կալանքից Արկադի Ղուկասյանի և Բակո Սահակյանի երաշխավորության ազատ արձակելու դեմ ։
Մայիսի 19
2019 թվականի մայիսի 19-ին երեկոյան Հայաստանի վարչապետ Նիկոլ Փաշինյանը հայտարարեց հաջորդ օրը՝ մայիսի 20-ի առավոտյան ժամը 08.30-ից Հանրապետության՝ առանց բացառության բոլոր դատարանների ելքերն ու մուտքերը արգելափակելու «Հանուն անկախ դատարանի» ակցիայի մեկնարկի մասին՝ «այնպես, որ ոչ ոք ներս չմտնի», նշելով, որ նույն օրը կեսօրին ելույթ կունենա խնդրի վերաբերյալ ։ Քիչ հետո լրատվամիջոցները հաղորդեցին, որ նույն երեկոյան Բարձրագույն դատական խորհուրդը արտահերթ նիստ է հրավիրել այդ կապակցությամբ, իսկ որոշ ժամանակ հետո նիստերի դահլիճը լքել է ԲԴԽ անդամ Հայկ Հովհաննիսյանը։ Ուշ երեկոյան ԲԴԽ-ն հաղորդագրություն է տարածել, նշելով, որ ամբողջական դիրքորոշում կարտահայտի մայիսի 20-ին վարչապետի հետ նշանակված հանդիպումից հետո, դրա հետ «անընդունելի համարելով դատարանների բնականոն գործունեության խաթարումը, Խորհուրդը միաժամանակ կոչ է անում դատավորներին և դատական իշխանության բոլոր աշխատակիցներին դրսևորել ծայրահեղ զսպվածություն, բացառապես մնալ իրավական դաշտում» ։ Քիչ անց՝ նույն երեկոյան ԲԴԽ անդամ Հայկ Հովհաննիսյանը, որը ֆեյսբուքյան գրառմամբ իր անհամաձայնությունն էր հայտնել ԲԴԽ հայտարարության մի շարք կետերին։ Նա ընդգծեց չի կարծում, թե վարչապետի կոչն ուղղված է «դատարանների բնականոն գործունեության խաթարմանը»։ Ըստ նրա, հակառակը, սա ազգային համախմբման կոչ էր, որպեսզի դատարանները ծավալեն իրապես բնականոն գործունեություն՝ ծառայելով քաղաքացիներին ։ Հաջորդ օրը Հովհաննիսանը վերահաստատեց, որ որևէ հակասահմանադրական գործողություն տեղի չի ունեցել։ Ավելին՝ վարչապետը դեռ ուշացած է դիմում այս քայլին։ Նա նշեց. «Հիմա ի վերջո ուշադրությունը գործադիրի և օրենսդիրի սևեռում է դատական իշխանության իրական, արմատական, խորքային փոփոխությունների վրա, որը ողջունելի է, ու պետք է բոլորս աջակցենք։ Եվ ոչ միայն աջակցենք, այլև առաջնորդենք այդ փոփոխությունները, որոնք երբեմն կարող են լինեն վիրահատական, ինչպես ես երեկ նշել էի» ։
ՀՀ ՄԻՊ Արման Թաթոյանը (2016 թվականից պաշտոնավարող), ինչպես նաև Հայաստանի փաստաբանների պալատը կոչ արեցին չարգելափակել դատարանները, քանի որ դրանք հակասում են ՀՀ Սահմանադրությանը և այլ օրենքերին ։ Նման կոչերով են հանդես եկել նաև ՀՅԴ -ն, ԼՀԿ-ն և ՀՀԿ-ն ։ ՀՀ Նախագահ Արմեն Սարգսյանը մայիսի 19-ին հրապարակած իր ուղերձում ընդգծել է, որ «Հայաստանի Հանրապետությունում ժողովրդավարական գործընթացներն անշրջելի են, չպետք է որևէ մեկի մեջ երկմտանք առաջացնի ոչ Հայաստանում, ոչ էլ նրա սահմաններից դուրս։ Հայաստանի Սահմանադրությամբ իշխանությունը պատկանում է ժողովրդին։ Հետևաբար, Հայաստանի իշխանության ճյուղերը՝ օրենսդիր, գործադիր և դատական, պետք է արտացոլեն Հայաստանի ժողովրդի հավաքական կամքը և ծառայեն իրենց Սահմանադրական նպատակներին» ։
Հայաստանի վարչապետի կոչից հետո Հայաստանի ԱԺ Իմ քայլը խմբակցության պատգամավորներըից մի քանիսը նշել են, թե որ դատարանի դուռն են փակելու։ Վարազդատ Կարապետյանը նշել է, որ նա լինելու է Սևանի դատարանի դիմաց ։ Տիգրան Կարապետյանը և Արմեն Խաչատրյանը կլինեն Գորիսի դատարանի մուտքի մոտ ։ Գևորգ Պապոյանը ֆեյսբուքով դասադուլի կոչ էր արել ։
Մայիսի 20
Մայիսի 20-ի առավոտվանից 8:30-ին Հայաստանի Հանրապետության բոլոր դատարանները արգելափակված էին քաղաքացիների կողմից։ Կեսօրին վարչապետը հանդես եկավ ելույթով՝ դատաիրավական համակարգի վերաբերյալ, որտեղ ասվում էր Հայաստանում գործող բոլոր դատավորներին վեթինգի ենթարկելու, ՄԻԵԴ որոշումներով հաստատված՝ քաղաքացիների իրավունքների կոպիտ խախտումներով դատավճիռների հեղինակ բոլոր դատավորների հրաժարական տալու կամ հեռցվելու անհրաժեշտության, անցումային արդարադատության մեխանիզմների ներդրման անհրաժեշտության, դատական համակարգի անկախության ամրապնդմանն ուղղված օրենսդիր աշխատանքի անհրաժեշտության և այլ հարցերի մասին ։ Քիչ հետո վարչապետի կոչով 13:30-ին քաղաքացիների ապաարգելափակեցին դատարանները ։
2019 թվականի մայիսի 20-ին լրատվամիջոցները հաղորդեցին, որ Հայաստանում ԱՄՆ դեսպանությունը հայտարարել է, որ Միացյալ Նահանգները հանձնառու է աջակցել Հայաստանում անկախ դատական համակարգի ամրապնդմանը, ինչը ներառում է կոռուպցիայի դեմ ուղղված ջանքեր և իրավունքի գերակայության հաստատությունների ձևավորում, հայտնում են Հայաստանում ԱՄՆ դեսպանատան լրատվական ծառայությունից։ Բացի այդ, դեսպանության հայտարարության մեջ նշվում է. «Սա պահանջում է վճռականություն, զգոնություն և կառավարման թափանցիկ ու հաշվետու հաստատությունների կառուցման երկարաժամկետ ռազմավարություն։ Հայաստանի ժողովուրդը հստակ մատնանշել է, որ սատարում է այս փոփոխություններին, և մենք կառավարությանը քաջալերում ենք հետամուտ լինել դատական բարեփոխումների երկրի սահմանադրությանը համահունչ ճանապարհով» ։
Մարտի 1-ի գործով Ռ. Քոչարյանի, Ս. Օհանյանի, Ա. Գևորգյանի և Յ. Խաչատուրովի գործի կասեցում
Մայիսի 20-ի երեկոյան հայտնի դարձավ, որ Երևանի ընդհանուր իրավասության առաջին ատյանի դատարանի դատավոր Դավիթ Գրիգորյանը, ում մայիսի 18-ի որոշումը Ռոբերտ Քոչարյանի խափանման միջոցը փոխելու մասին հանդիսացել է բողոքի ակցիաների շարժառիթը, առանց նիստ հրավիրելու և բոլոր կողմերից տեղեկացնելու կասեցրել է մարտի 1-ի գործով մեղադրյալներ Ռոբերտ Քոչարյանի, Սեյրան Օհանյանի, Արմեն Գևորգյանի և Յուրի Խաչատուրովի քրեական գործով վարույթը և այն ուղարկել Սահմանադրական դատարան՝ սահմանադրական կարգի տապալման հոդվածի սահմանադրականությունը որոշելու համար ։
Մարտի 1-ի գործով տուժողների իրավահաջորդների ներկայացուցիչ, փաստաբան Վահե Գրիգորյանն իր հերթին հայտնել է, որ ոչ ինքը, ոչ էլ գործով տուժողները և իրավահաջորդները տեղեկացվա ջծ տեղեկացված չեն եղել Ռոբերտ Քոչարյանի կողմից նման միջնորդության ներկայացման մասին, և, համապատասխանաբար, ո՛չ էլ դատարանի կողմից նրանցից որևէ մեկին հնարավորություն է ընձեռվել իրենց դիրքորոշումը ներկայացնել խնդրո առարկայի վերաբերյալ ։ Դատարանի կողմից չի տեղեկացվել նաև ՀՀ դատախազությունը։ Ըստ իրավապաշտպան և լրագրող Լևոն Բարսեղյանի, այդպիսով «դատական համակարգն ընդդեմ Հայաստանի Հանրապետության» դուրս եկավ ։
Ծանոթագրություններ
Կատեգորիա:Թավշյա հեղափոխություն (Հայաստան) Կատեգորիա:2019 Հայաստանում Կատեգորիա:2019 մայիսի իրադարձություններ Եվրոպայում Կատեգորիա:2019 մայիսի իրադարձություններ Ասիայում
Ստանիսլավ Լյուբշին
Ստանիսլավ Անդրեևիչ Լյուբշին (Станислав Любшин, ), սովետական և ռուսական թատրոնի և կինոյի դերասան, կինոռեժիսոր։ ՌՍՖՍՀ ժողովրդական արտիստ (1981 թ.)։
Կենսագրություն
Ստանիսլավ Լյուբշինը ծնվել է 1933 թվականի ապրիլի 6-ին։
1959 թվականին ավարտել է Մ․ Ս․ Շեպկինի անվան թատրոնի բարձրագույն դպրոցը։
1959-1963 թվականներին եղել է «Սովրեմեննիկ» թատրոնի դերասան։
1964-1967 թվականներին ծառայել է Տագանկայի թատրոնում։
1974-1977 թվականներին աշխատել է Մ. Ն. Երմոլովայի անվան թատրոնում, իսկ 1977-1979 թվականներին Մալայա Բրոննայայի թատրոնի դերասան էր։
1981 թվականից մինչ այժմ աշխատում է որպես Մոսկվայի Չեխովի անվան գեղարվեստական թատրոնի դերասան։
Նա իր դեբյուտը կատարել է «Սովրեմեննիկ» և «Пять вечеров» (Սլավկա) թատրոններում։ Մոսկվայի թատրոնում կատարած դերերից են՝ Հենրիխ և Քրիստիան («Մերկ թագավորը»), Խլահավ («Երկու գույն») «Современник» թատրոնում, Հյուսն («Բարի մարդ Սեզուանից»), Հեղինակ («Մեր ժամանակի հերոսը»)  Տագանկայում թատրոնում, Շամանով  («Անցած ամառ Չուլիմսկում»), Ուսուցիչ («Տուն դեպի դաշտ նայող պատուհաններով»)։
«Սովետական էկրան» ամսագրի հարցման համաձայն ճանաչվել է լավագույն դերասանն 1968 («Վահան և սուր» ֆիլմում կատարած դերի համար) և 1979 թվականներին («Հինգ գիշերներ»)։
Որպես ռեժիսոր՝ նա նկարահանել է երկու ֆիլմ՝ «Կանչիր ինձ դեպի լուսավոր հեռուն» (1977) Հերման Լավրովի հետ համատեղ (1977 թվականին ֆիլմն արժանացել է Գրան-Պրիի և ՖԻՊՐԵՍԻ մրցանակի Գերմանիայի Մանհեյմ-Հայդելբերգի միջազգային կինոփառատոնում ) և  «Երեք տարի» (1980) Դմիտրի Դոլինի հետ համատեղ։
Մենհայմ-Հեյդելբերգի միջազգային կինոփառատոնում հաղթելուց չորս տարի անց արդեն հրավիրվել է որպես ժյուրիի անդամ։
Ներկայում Ս․ Ա․ Լյուբշինը վարում է ակտիվ ստեղծագործական գործունեություն․ խաղում է թատրոնում և նկարահանվում է կինոյում։
Արտաքին հղումներ
Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Ռուս կինոռեժիսորներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:Բարեկամության շքանշանի ասպետներ Կատեգորիա:Հեռուստատեսային դերասաններ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ Կատեգորիա:«Բյուրեղապակյա Տուրանդոտ» մրցանակի դափնեկիրներ Կատեգորիա:«Ոսկե դիմակ» մրցանակի դափնեկիրներ
(915) Կոզետե
(915) Կոզետե (Cosette), աստերոիդ աստերոիդների հիմնական գոտում։ Հայտնաբերվել է 1918 թվականի դեկտեմբերի 14-ին Ֆրանսուա Գոնեսիատի կողմից Ալժիրում ։
Միջին հեռավորությունը Արեգակից կազմում է 2,227356 ա. մ., առավելագույնը մոտենում է 1,9162 ա. մ. հեռավորության վրա և հեռանում 2,5385 ա. մ. ։ Արեգակի շուրջ մեկ ամբողջական պտույտ է կատարում 1214,18 երկրային օրվա ընթացքում, իր ուղեծրով շարժվելով միջինում 0,296496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,55° անկյուն։
Կոզետե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1918 թվականին հայտնաբերված աստղագիտական մարմիններ Կատեգորիա:Ֆրանսուա Գոնեսիատի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վայոմինգ
Վայոմինգ (անգլերեն՝ ), նահանգ ԱՄՆ-ի արևմտյան մասում։ Նահանգի տարածքը կազմում է 156,000-ից ավելի քառակուսի կիլոմետր։ Այս ցուցանիշով 10-րդ տեղն է զբաղեցնում Ամերիկայի նահանգների մեջ։ Նահանգի բնակչությունը 600,000-ից քիչ է, և այս ցուցանիշով այն վերջինն է ԱՄՆ նահանգների մեջ և նախավերջինը` բնակչության խտությամբ։ Վայոմինգը հյուսիսում սահմանակից է Մոնթանային, արևելքում՝ Հարավային Դակոտային և Նեբրասկային, հարավում՝ Կոլորադոյին, հարավ-արևմուտքում՝ Յութային և արևմուտքում՝ Այդահոյին։ Նահանգի կենտրոնը և ամենախիտ բնակեցված քաղաքը Շայենն է, որի բնակչությունն 2013 թվականի տվյալներով 62,448 է։ Արևելքի 2/3 մասը ծածկված է լեռնաշղթաններով։
Աշխարհագրություն
Նահանգի 16%-ը ծածկված է անտառներով, այդ թվում` արժեքավոր ծառատեսակներով, որոնցից են եղևնին, սոճին, բարդին և այլն։
Կլիմա
Վայոմինգի կլիման մայրցամաքային կիսաչորային է և ամբողջ տարվա ընթացքում տեղի են ունենում ջերմաստիճանի մեծ տատանումներ։ Ամռանը ջերմաստիճանը բավականին բարձր է. հուլիս ամսին հասնում է 29-37 °C-ի, իսկ բարձրադիր վայրերում` 21°С:
Նույնիսկ բարձրադիր շրջաններում գիշերը ջերմաստիճանը զով է։ Ձմռանը ցուրտ է, սակայն ցուրտ եղանակին փոխարինում է մեղմ եղանակը։ Չինուկ կոչվող քամիները փչում են այդ տարածքներով և ձմռանը կարող են անսովոր բարձր ջերմաստիճանի պատճառ դառնալ։ Տեղումների մեծ մասը տեղում է ուշ գարնանը և վաղ ամռանը։ Նահանգի մեծ մասում տեղումների քանակը մեկ տարվա ընթացքում անձրևի տեսքով հասնում է 250 մմ-ի, չնայած որոշ լեռնային շրջաններում արդեն ձյան տեսքով հասնում է 510 մմ-ի։ Երբևէ արձանագրված ամենաբարձր ջերմաստիճանը Վայմոնգում եղել է 46 °C-ը (ֆիքսվել է 1900 թվականի հուլիսի 12-ին Բեյսինում), իսկ ամենացածր ջերմաստիճանը -54 °C-ն է (1933 թվականի փետրվարի 9-ին Րիվերսայդում)։
Նահանգի ցանկացած մասում կլիման կախված է ծովի մակարդակի բարձրությունից և տեղանքի բնույթից։ Այս գործոնները սահմանում են տեղական օդային հոսանքները և ջերմաստիճանի տատանումները բերել են տարափ և խոնավություն։
Բնակչություն
Ըստ 2001 թվականի հուլիսի 1-ի ԱՄՆ մարդահամարի բյուրոյի նահանգը ունի 568,158 բնակչություն և համեմատած 2010 թվականի մարդահամարի բնակչությունը աճել է 0.8%-ով ։ 2004 թվականի տվյալներով նահանգի բնակչության 2.2%-ը (11 հազար մարդ) ծնվել է ԱՄՆ-ի տարածքից դուրս։ Բնակչության խտությունը կազմում է ընդամենը 2.6 մարդ 1 կմ քառակուսու վրա (երկրորդ ամենափոքր ցուցանիշն է Ալյասկայում)։ 2000 թվականի տվյալներով նահանգը ունի հետևեյալ ռասայական կազմը.
Տնտեսություն
Վայոմինգը հարուստ է օգտակար հանածոներով (նավթ, բնական գազ, ածուխ, ուրան և աշխարհում խոշորագույն բնական սոդայի պաշարներ), և հանքաարդյունաբերությունը ավանդաբար գերակշռող դիրք է ունեցել նահանգի տնտեսության մեջ։ Նավթի արդյունահանումը սկսվել է 1890-ական թվականներից։ Ուրանի պաշարներ հայտնաբերվել են 1918 թվականին, սակայն արդյունահանումը ակտիվորեն սկսել է զարգանալ 1950 թվականից։ Նահանգում հիմնականում եկամտի աղբյուր է հանդիսանում զբոսաշրջությունը։ Նահանգի գլխավոր տեսարժան վայրերն են Ելոուսթոուն (ազգային պարկ)ը,  Դևիլզ Թաուերը և Գրանդ Թեթոն ազգային պարկը։
Ընտրությունների արդյունքների գրանցման ցուցակ
Ընտրությունների արդյունքը մայիսի 1-ի դրությամբ, 2017
Ընտրությունների արդյունքները Վարչաշրջաններում
Հանրապետականներն ունեն ձայների մեծամասնություն Ալբանիայում և Տետոնում, որտեղ նրանք ունեն ընտրողների մեծ ցուցակ։
Արտաքին հղումներ
Կատեգորիա:Վայոմինգ Կատեգորիա:ԱՄՆ-ի նահանգներ
Չարլզ Մելթոն
Չարլզ Մելթոն (Charles Melton, ), ամերիկացի դերասան և մոդել ։ Առավել հայտնի է «Ռիվերդեյլ» հեռուստասերիալում՝ Ռեջի Մանթլի դերով։
Կյանք և կարիերա
Չարլզ Մելթոնը ծնվել է 1991 թվականին Այլասկա նահանգի Ջունո ոչ մեծ քաղաքում։ Իր ծնունդից շատ չանցած Չարլզը և իր ծնողները տեղափոխվել են Կանզասի նահանգ, որտեղ նա մեծացել է ։ Դպրոցից հետո Չարլզը ընդունվել է Կանզասի համալսարան, սակայն երկու տարի անց կիսատ թողել այն` դերասան դառնալու համար։ Չարլզը նկարահանվել է «Անհաջողակներ» (2009-2015) և «Ամերիկյան սարսափ պատմություն։ Հյուրանոց» (2011) հեռուստասերիալներում։ Նաև հայտնի է որպես մոդել, մասնակցել է «Armani», «Azalea», «Dolche Gabbana», «Hollister» և «Old Navy» բռենդների ֆոտոսեսիաներին։
Չարլզը հայտնի է դարձել «Ռիվերդեյլ» հեռուստասերիալում իր դերի շնորհիվ ։ Նկարահանվել է 1940-ականներիցի վեր թողարկված կոմիքսում, որի սերիալը նույնպես արճանացել է բարձր գնահատականի։ Չարլզ Մելթոնին բաժին հասավ կոմիքսի մշտական դերերից մեկի՝ Ռեջի Մենթլիինը։ Այս որակներով նա արագ գրավել է պրոդյուսերների ուշադրությունը։ Արդեն 2019 թվականին էկրաններին բարձրացել է «Արևը նույնպես աստղ է» ֆիլմը, որտեղ Չարլզ Մելթոնը ստացել է գլխավոր դեր ։ Այնուհետև նա նկարահանվել է Արիանա Գրանդեի «Break Up With Your Girlfriend, I’m Bored» երգի տեսահոլովակում։
Հանդիպում է Ռիվերդեյլ սերիալի իր կոլեգայի՝ Կամիլա Մենդեսի հետ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի մոդելներ Կատեգորիա:Հեռուստատեսային դերասաններ Կատեգորիա:Մոդելներ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ
Ռուսլան Սարգսյան
Ռուսլան Միքայելի Սարգսյան, հայ լուսանկարիչ։
Կենսագրություն
1975-1977 թվականներին ծառայել է ԽՍՀՄ Զինված ուժերում։ 1990 թվականին ավարտել է Մոսկվայի ժողովրդական արվեստի համալսարանի հեռակա բաժինը։ Արցախյան շարժման առաջին իսկ օրերից մասնակցել է մի շարք մարտերի և լուսանկարել դրվագներ մարտական գործողություններից։ Եղել է «Հայ զինվոր» թերթի արտահաստիքային թղթակիցը Արցախում։ Վիրավորվել է Մարտակերտի շրջանի Կուսապատ գյուղի ինքնապաշտպանության ժամանակ։
Ցուցահանդեսներ
1994 թվականին «Հայ զինվոր» թերթի ցուցասրահում բացվել է նրա «Պատերազմն Արցախում», իսկ Լոս Անջելեսում անցկացված հեռուստամարաթոնի ժամանակ՝ «Արցախը երեկ և այսօր» խորագրերով ցուցահանդեսները։
1998 թվականին մասնակցել է նաև Ազով-Սևծովյան հայ համայնքների միավորմանը կից գործող «Արցախյան հայրենակցական միության» կազմակերպած ցուցահանդեսին (ֆոտոսրահ՝ «Արցախ»)։ Սարգսյանի լուսանկարների մեծ մասը տպագրվել են Արցախի Հանրապետության, Հայաստանի, ՌԴ, ԱՄՆ, Ֆրանսիայի, Լիբանանի պարբերականներում։
«Ռեքվիեմ» եռանկարի և մի շարք լուսանկարների համար արժանացել է «Մարտիկ» թերթի և Պաշտպանության նախարարության մրցանակների։
Ծանոթագրություններ
Կատեգորիա:Անձինք այբբենական կարգով Կատեգորիա:Հայ լուսանկարիչներ Կատեգորիա:Մարտի 26 ծնունդներ Կատեգորիա:1957 ծնունդներ Կատեգորիա:Ստեփանակերտ քաղաքում ծնվածներ
Մուհամեդ Լաուեեժ Բուլել
Մուհամեդ Լաուեեժ Բուլել (, محمد لحويج بوهلال Muhammad Laḥwiyyij-Būhlāl, ), թունիսցի ահաբեկիչ, որը բնակվում էր Ֆրանսիայում։ 2016 թվականի հուլիսի 14-ի լույս 15-ի գիշերը Նիսում ահաբեկչական գործողություն է իրականացրել, որի ժամանակ անգլիական առափնյա հատվածում բեռնատարով մխրճվել է Բաստիլի գրավման օրը տոնող բազմության մեջ։ Այս գործողությունների հետևանքով զոհվել է 84 մարդ, վիրավորվել՝ 308-ը ։ Ոճրագործին գնդակահարել են ֆրանսիացի ոստիկանները, որոնք փորձում էին կանգնեցնել նրա մեքենան ։
Կենսագրություն
Ծնվել է Թունիսի Մսակենեում՝ փոքրիկ քաղաքում, որը գտնվում է Սուս քաղաքից 10 կմ հեռավորության վրա։ Ոստիկանության տվյալներից հայտնի է, որ նա ունեցել է ֆրանսիական կացության թույլտվություն, և որ նա Նիս է տեղափոխվել 2005 թվականին որպես բեռնատարի վարորդ ։ Սովորել է մարտարվեստ, հաճախել գիշերային ակումբներ և վարել «ազատ սեռական կյանք» ։ Մուհամեդը եղել է ամուսնացած, ունեցել է երեք երեխա, բայց գտնվել է ամուսնալուծության փուլում։ Հաղորդվել է, որ նա ֆինանսական դժվարությունների մեջ է, և վարորդ աշխատելու համար նա հարձակումից մեկ տարի առաջ բեռնափոխադրման թույլտվություն է գնել ։ 2016 թվականի հունվարին քնել է ֆուրգոնի ղեկին և դրանից հետո հեռացվել աշխատանքից ։
Ծնողներն ամուսնալուծված էին ։ Հայրը, որն ապրում է իր հայրենի քաղաքում, միջազգային գործակալությանը պատմել է, որ Մուհամեդը տառապել է դեպրեսիայից, օգտագործել ալկոհոլ և թմրանյութեր. «2002-2004 թվականներին բախվել է խնդիրների, որոնք նյարդային խանգարման պատճառ են դարձել։ Նա կատաղում էր ու գոռում, ուզում էր ոչնչացնել այն ամենն, ինչ տեսնում էր» ։ Ահաբեկիչ Ռաբեբի քույրը պատմել է, որ ընտանիքը փաստաթղթեր է հանձնել ոստիկանություն՝ ցույց տալով, որ տղամարդը մի քանի տարի այցելել է հոգեբաններին ։ Հարձակվողի հայրը և կրտսեր եղբայրը նույնպես պնդել են, որ հարձակումը «կապ չունի կրոնի հետ»՝ ասելով, որ Բուլելը չի ​​աղոթել և պահք չի պահել սուրբ Ռամադան ամսվա ընթացքում։ Նրա եղբայրը պնդել է, որ Մուհամեդը չի շփվել մարդկանց հետ, երբեք նվերներ չի ուղարկել իր ընտանիքին ։
Հարձակմանը նախորդող օրերին տղամարդը մորուք է պահել և դա բացատրել նրանով, որ «մորուքի իմաստը կրոնականության մեջ է»։ Ավելի ուշ Ֆրանսիայի իշխանությունները հայտարարել են, որ Մուհամեդը կրոնի հանդեպ հետաքրքրություն է ցուցաբերել հարձակումից անմիջապես առաջ ։ Ծանոթների վկայությունների համաձայն՝ առաջին անգամ սկսել է մզկիթ այցելել միայն 2016 թվականի ապրիլին ։ Ֆրանսիացի դատախազ Ֆրանսուա Մոլինսը հայտնել է, որ Բուլելը խոսել է «Իսլամական պետության» նկատմամբ իր հավատարմության մասին  ։
Լրատվամիջոցների տվյալներով՝ Մուհամեդը նախկինում կատարել է հինգ քրեական հանցագործություն, այդ թվում՝ զինված բռնության հայտնի մեկ դեպք։ 2016 թվականի հունվարի 27-ի դրությամբ գտնվել է պայմանական ազատազրկման մեջ՝ դժբախտ պատահարից հետո փայտե ծղոտե ներքնակով վարորդի վրա հարձակվելու համար։ 2016 թվականի մարտի 24-ին ձերբակալվել է և դատապարտվել վեց ամսվա պայմանական ազատազրկման՝ զենքով հարձակման մեղադրանքով ։ Բուլելը վերջին անգամ ձերբակալվել էր հարձակումից մեկ ամիս առաջ՝ դժբախտ պատահարից հետո, երբ նա քնել էր ղեկին և այդ ժամանակվանից մնացել դատական ​​հսկողության տակ։ Սակայն մնացել է ազատության մեջ, քանի որ նրան վտանգավոր չեն համարել ազգային անվտանգության համար ։
Մուհամեդը հաճախ է այցելել Թունիս։ Վերջին անգամ նա հայրենիք է այցելել հարձակումից ութ ամիս առաջ ։
India Today ամսագիրը տղամարդուն նկարագրել է որպես «հոգեբանական անկայուն»՝ բուռն անձնական կյանքով լի, որը ներառում էր թմրանյութերի օգտագործումը, հաճախակի ծանոթությունների կայքերը և բռնի առցանց կոնտենտի դիտումը ։ Իրավապահ մարմինների ներկայացուցիչները հայտնել են, որ Մուհամեդը կապեր է ունեցել ինչպես տղամարդկանց, այնպես էլ կանանց հետ ։
Իսլամական պետությանը պատկանելու կասկածներ
Nice-Matin թերթը հարցազրույց է հրապարակել ականատեսի հետ, որն ասել է, որ հարձակման ժամանակ լսել է «Ալլահու Ակբար» ճիչը ։ Այնուամենայնիվ պաշտոնյաները չեն հաստատել այս հաղորդումները, իսկ BBC-ն պնդել է, որ այդ բացականչությունը ձայնագրությունների վրա չկա ։
Ֆրանսիայի դատախազը հայտնել է, որ հարձակումը «ջիհադիստական ​​ահաբեկչության նշաններ է ցույց տվել» ։ Այնուամենայնիվ, ֆրանսիացի պաշտոնյաների նախնական հետաքննությունը Մուհամեդին չի կապում միջազգային ահաբեկչական խմբավորումների հետ ։ Amaq լրատվական գործակալությունը գրել է, որ Բուլելը կարծես իրեն համարում է «Իսլամական պետության մարտիկ» ։
Ֆրանսիայի վարչապետ Մանուել Վալսը հայտարարել է, որ Մուհամեդը, հավանաբար, կապված է արմատական ​​իսլամի հետ ։ Այդպես է կարծել նաև Ֆրանսիայի ներքին գործերի նախարար Բեռնար Կազնյովը՝ միաժամանակ նշելով, որ իշխանությունները տեղյակ չեն եղել թունիսցու նման գործունեության մասին ։
Բուլելի հորեղբայրը պնդել է, որ իր եղբորորդին հարձակումից երկու շաբաթ առաջ Ալժիրից խմբավորման անդամների կողմից հավաքագրվել է Իսլամական պետություն։ Մոհամեդը դիտել է Իսլամական պետության բազմաթիվ տեսանյութեր և մեծ հետաքրքրություն ցուցաբերել օռլանդոցի հրաձիգ Օմար Մատինի նկատմամբ ։
Ահաբեկչական ակտ Նիսում
Հարձակմանը նախորդող երկու օրերին Մուհամեդը երկու անգամ այցելել է Նիսի Անգլիական առափնյա փողոց, որտեղ նրան նկարահանել է անվտանգության տեսախցիկը։ Նա նաև սելֆի է արել հարձակումից առաջ բեռնատար վարելիս և ինչ-որ մեկին տեքստային հաղորդագրություն ուղարկել։ Ավելի քան 200 քննիչներ են կանչվել՝ գտնելու այս հաղորդագրությունները ստացողներին ։
Ծանոթագրություններ
Կատեգորիա:ԻԼԻՊ-ի անդամներ
Զկրտացող շնիկը
Զկրտացող շնինը (Hic-cup Pup), լեգենդար «Թոմն ու Ջերին» շարքի 82-րդ կարճամետրաժ մուլտֆիլմը։ Ռեժիսորներն են Ուիլյամ Հաննան և Ջոզեֆ Բարբերան, պրոդյուսերը Ֆրեդ Քուիմբին է, անիմատորները՝ Իրվին Սփենսը, Էդ Բարջը, Ռեյ Փաթերսոնը և Քենեթ Մյուսը, հետին ֆոների վրա աշխատել է Ռոբերտ Ջենթլը, կոմպոզիտորը` Սքոթ Բրեդլին է։ Հեռարձակվել է 1954 թվականի ապրիլի 17֊ին
Սյուժե
Սպայկը պառկեցնում է իր որդուն՝ Տայկին։ Երբ Կուկոն թռչում է կողքով՝ բարձր ծլվլելով, Սպայկը հանգիստ ասում է նրան, որ լռի։ Կուկոն դադարում է երգել և թռչում է։ Այնուամենայնիվ, Ջերիին հետապնդելու Թոմի սովորական չարաճճիությունները արթնացնում են Տայկին, և նա զկրտում է։ Սպայկը, հասկանալի է, նյարդայնանում է և՛ աղմուկից, և՛ զկրտոցից և սպառնում է Թոմին.
'''«Ա՛յ, ի՞նչ միտք ունի արթնացնել իմ տղային։ Նայի՛ր, դու նրան էլ ես զկրտոց տվել։ Ամեն անգամ, երբ նրա քունը խաթարվում է, նա... Հանգստացիր, հանգստացիր, տղաս։ Եթե դու նորից արթնացնես իմ տղային, դժվարություններ կլինեն»։'''
Այնուհետև Ջերին անմիջապես կծում է Թոմի պոչը, որը գոռում է ցավից՝ երկրորդ անգամ արթնացնելով Տայկին։ Ամբողջ մեղքը նրա վրա դնելով՝ կատուն փախչում է. Տայկի յուրաքանչյուր հաջորդական զկրտոց նրան օդ է մղում ևս մի քանի մատնաչափ։
Թոմը կրկին հետապնդում է Ջերիին և ի վերջո նկատում է Ջերիին, որը սուզվում է Տայկի օրորոցի տակ։ Թոմը ձեռքը սահեցնում է օրորոցի տակ՝ Ջերիին բռնելու համար, բայց փոխարենը հանդիպում է Ջերիի թակարդին։ Թոմը պատրաստվում է գոռալ ցավից, բայց կարողանում է շունչը պահել այնքան ժամանակ, մինչև երկու շների վրա մի զույգ ականջակալ դնի, այնպես որ շները չեն լսում կատվի ճիչը։ Վրեժ լուծելու համար Թոմը հետապնդում է Ջերիին, որը սողում է խողովակի մեջ. Թոմը փչում է խողովակի մեջ, իսկ Ջերին դուրս է ուղարկվում մյուս ծայրից։ Իմանալով, որ կատուն անմիտ կշարունակի մինչև մկնիկը բռնի, Ջերին հանում է շների ականջակալները և շեփոր է մտցնում խողովակի մյուս կողմում՝ արթնացնելով երկու շներին (առեղծվածային է, որ Տայկն այս անգամ չի զկռտում)։ Սպայկը մոտենում է Թոմին և շեփորը խփում նրա գլխին։
Ջերին ուրախությամբ դուրս է գալիս իր մկան անցքից, միայն թե ներս վազեց, երբ Թոմը նկատեց նրան և սպասեց, որ մկնիկը հայտնվի։ Խորամանկ մուկը դուրս է գալիս կատվի հետևից, հեծանիվի եղջյուրներ է դնում Թոմի ոտքերին, այնուհետև մոտենում է Թոմի դեմքին և համբուրում նրան։ Զայրացած Թոմը հետապնդում է Ջերիին, բայց հեծանիվի եղջյուրները ճռռում են ամեն անգամ, երբ նրա ոտքերը դիպչում են գետնին։ Թոմը լուծում է դա՝ վազելով իր ձեռքերով, մինչև Ջերրին նրան գցի։ Թոմն ընկնում է Սպայկի հետևից՝ նորից ոտքի վրա կանգնելով։
Միայն Սպայկն է արթնանում, բայց նա չի տեսնում Թոմին իր հետևում։ Նա շրջվում է, բայց Թոմը շրջվում է նրա հետ՝ դեռևս հեռու մնալով Սպայկի աչքից, եթե ոչ ականջներից։ Սպայկը նայում է իր ոտքերի արանքում, այդ պահին Թոմը բարձրանում է Սպայկի մեջքին, որպեսզի նա չտեսնի։ Ցավոք, Թոմի պոչը ընկնում է շան տեսադաշտում, և Սպայկը բռնում է նրան։ Նա հետապնդում է Թոմին, և հեծանիվի շչակները նորից սկսում են ճռռալ։ Սպայկը դադարեցնում է հետապնդումը, կատվին հրահանգելով հեռացնել ոտքերի եղջյուրները, որոնք դրել էր Ջերին; Երբ հետապնդումը վերսկսվում է, Թոմը հաջողությամբ թաքնվում է մի անկյունում, երբ Սպայկը շտապում է մյուս ուղղությամբ։
Ջերին այնուհետև շրջվում է Թոմի հետ նույն անկյունով, ապա նահանջում դեպի Տայկի օրորոցը։ Թոմը դուրս է նետում օրորոցի ամեն ինչ, այդ թվում՝ Տայկին, Ջերիին որոնելու համար, բայց Տայկն առաջինն արթնանում է զկրտոցով։ Սպայկը վերադառնում է, և Թոմը, անհաջող կերպով փորձելով խեղդել Տայկի զկրտոցը (քանի որ Տայկի յուրաքանչյուր զկրտոց անցնում է Թոմի ձեռքից դեպի իր բերանը), վախից փախչում է։ Սպայկը հակված է զկրտացող ձագին` նրան ջուր տալով, վախեցնելով և բարձրաձայն թղթե տոպրակ բացելով, որոնք բոլորն էլ չեն կարողանում լուծել խնդիրը` սպառնալով թուլացնել Թոմին դրա համար։
Տան տանիք բարձրացած Ջերիին բռնելու Թոմի վերջին փորձը ձախողվում է։ Թոմը հենվում է հեղեղատարի վրա, որն ընկնում է տնից՝ Թոմին բախվելով գետնին։ Փոշու ամպի մեջ Թոմը, վախենալով իր կյանքի համար, փորում է իր գերեզմանը։ Երբ փոշին նստում է, Սպայկը պատրաստվում է պեղել կատվին և իրականացնել իր սպառնալիքը, բայց հասկանում է, որ և նա, և Տայկը բուժվել են իրենց զկրտոցից։ Սպայկը անչափ ուրախ է, շնորհակալություն է հայտնում Թոմին և ասում, որ այսուհետ ամեն ինչ, որ նա անում է, նորմալ է իր և Տայկի հետ, ներառյալ Ջերիին հետապնդելը։ Երբ Ջերին լսում է դա, նա մտնում է իր անցքը և դուրս է գալիս գլխարկով և պայուսակով և նշան է դնում իր դռան վրա։ Թոմը վազում է դեպի դուռը և կարդում է նամակը, որտեղ նշվում է, որ Ջերիի մտադրությունն է ապաստանել հարավային նահանգներում և դիտում է, թե ինչպես է Ջերին շտապ վազում երկաթգծի վրայով, որի ցուցանակը տրված է դեպի հարավ։
Ռեյ Միլլանդ
Ռեյ Միլլանդ (Ray Milland, ), ամերիկացի դերասան, «Օսկար» մրցանակի դափնեկիր լավագույն դերասան անվանակարգում։
Կենսագրություն և կարիերա
Ռեյ Միլլանդը (ի ծնե անունը` Ալֆրեդ Ռեջինալդ Ջոնս), ծնվել է 1907 թվականին Ալֆրեդ Ջոնսի և Էլիզաբեթ Աննիի ընտանիքում։ Մինչ դերասանական կարիերան 4 տարի ծառայել է ձիավարական կավալերիայում, ապա տեղափոխվել է Լոնդոն, որտեղ կայացել է նրա նորամուտը թատրոնում։ Այնտեղ նրան նկատում է հոլիվուդյան գորածակալ Միլլանդը, տեղափոխվում է ԱՄՆ ու պայմանագիր կնքում «Paramount Pictures» կինոընկերության հետ։
Երկրորդ համաշխարհային պատերազմի տարիներին փորձել է կամավորագրվել ամերիկյան բանակի շարքերը, բայց նրան չեն ընդունել ձախ ձեռքի վնասվածքի պատճառով։ Այնուամենայնիվ 1944 թվականին անցել է ծառայության Խաղաղ օվկիանոսում գտնվող ավիացիոն բազայում, որպես ավիակոնստրուկտոր։
ԱՄՆ-ում դերասանական կարիերան սկսել է 1930-ական թթ. վերջերից, իսկ 1940-ական թթ. խաղացել է մեծ դերեր, որոնցից են` «Վերակենդանացիր, իմ սեր» (1940), «Ինձ պետք են թևեր» (1941), «Մայորը և փոքրիկը» (1942), «Հավերժություն և մեկ օր» (1943), «Անկոչները» (1944) և «Վախի նախարարություն» (1944)։
Դերասանական աշխատանքի հետ միասին սկսել է նաև ռեժիսորական կարիերան, 1950-1960 ական թթ. նկարահանել է հինգ ֆիլմ, որոնցից նշանավոր է «Իրարանցում զրոյական քաղաքում» (1962)։
Սկսած 1960 ական թթ. մեծամասամբ նկարահանվել է հեռուստատեսությունում։
1932 թվականին ամուսնացել է Մարիել Վեբերի հետ, նրանք ամուսնացած են մնացել մինչև Միլլանդի մահը։ 1940 թվականի մարտի 6-ին ծնվել է նրանց տղան` Դենիելը։ Դենիելից բացի ամուսինները ունեցել են որդեգրած աղջիկ` Վիկտորիա։ 1981 թվականի մարտի 24-ին Դենիելը ինքնասպան է եղել։
Ռեյ Միլլանդը մահացել է 1986 թվականին թոքերի քաղցկեղից։ Կինոյում և հեռուստատեսությունում ունեցած ներդրումների համար Հոլիվուդյան փառքի ծառուղում արժանացել է աստղի։
Ծանոթագրություններ
Կատեգորիա:Ամերիկացի դերասաններ Կատեգորիա:Անգլիացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ուելսցի դերասաններ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Բրիտանացի կինոպրոդյուսերներ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի կինոռեժիսորներ Կատեգորիա:Թոքի քաղցկեղից մահացածներ Կատեգորիա:Բեմական կեղծանուններ
Օրոր (Բարսեղ Կանաչյան)
«Օրոր» (նաև՝ «Քուն եղիր բալաս»), հայ գրող և մտավորական Ռափայել Պատկանյանի «Քուն եղիր, բալաս» բանաստեղծության բառերով հայկական ժողովրդական երգ, որի երաժշտական մշակումը կատարել է հայ կոմպոզիտոր Բարսեղ Կանաչյանը ։
Պատմություն
Բարսեղ Կանաչյանը 1926-1930 թվականներին աշխատել է Կիպրոսի Մելքոնյան վարժարանում, որտեղ գրել է «Օրոր» երգի երաժշտությունը ։
Կառուցվածք
Կանաչյանի «Օրոր» մեներգը դաշնամուրի նվագացությամբ է ։ Այն առանձնանում իր մեղեդայնությամբ և վոկալի նուրբ զգացողությամբ։
Արտաքին հղումներ
Կատեգորիա:Հայկական ժողովրդական երգեր Կատեգորիա:Մանկական երաժշտություն
Աբդիշո
Աբդիշո, ասորական ծագումով հայկական արական անուն։ Ծագում է ասորերեն عبديشوع (ʿAwdīšōʿ) անունից, որի բուն նշանակությունն է՝ «ծառա Հիսուսի» ։
Նեոմ
Կառուցապատողների հաշվարկներով, քաղաքի մեծը մասը պետք է շահագործման հանձնվի մինչև 2039 թվականը։ Փորձագետները թերահավատորեն են մոտենում այս նախագծի հավակնություններին։ Սաուդյան Արաբիան ի սկզբանե նպատակ էր դրել ավարտել նախագծի հիմնական մասերը 2020 թվականին, իսկ ամբողջությամբ ավարտել 2025 թվականին, սականյն չի ստացվել տեղավորվել այդ ժամկեների մեջ։ 2022 թվականի հուլիսի դրությամբ կառուցվել է ընդամենը երկու շենք, և նախագծված տարածքի մեծ մասը դեռևս զբաղեցնում է մերկ անապատը։
Աբդիշո
Աղբյուրներ
Կատեգորիա:Հայկական արական անձնանուններ
Նեոմ
Նախագծի սկզբնական արժեքը կազմում է $500 միլիարդ։ 2019 թվականի հունվարի 29-ին Սաուդյան Արաբիան հայտարարել է «Նեոմ» ՓԲԸ ստեղծման մասին։ Այդ ընկերությունը ամբողջությամբ պատկանում է Սաուդյան Արաբիայի հանրային ներդրումների հիմնադրամին, և ամբողջությամբ ուղղված է Նեոմի տնտեսական գոտու զարգացմանը։
Ծանոթագրություններ
Կատեգորիա:2017 հիմնադրումներ Սաուդյան Արաբիայում Կատեգորիա:Սաուդյան Արաբիայի բնակավայրեր Կատեգորիա:Թաբուկի նահանգի բնակավայրեր Կատեգորիա:Նախատեսվող բնակավայրեր Կատեգորիա:Նախատեսվող հատուկ տնտեսական գոտիներ Կատեգորիա:Սաուդյան Արաբիայի տնտեսություն Կատեգորիա:Հանրային ներդրումների հիմնադրամ
Իզաբելա Չարտորիյսկայա
Էլիզբիետա «Իզաբելա» Դորոտա Չարտորիյսկայա (Elżbieta "Izabela" Dorota Czartoryska, ծնյալ՝ Ֆլեմինգ, ), լեհ արքայադուստր, գրող, արվեստի հավաքորդ ու լեհական լուսավորության ականավոր գործիչ։
Ադամ Կազիմիր Չարտորիյսկու կինն էր ու ազդեցիկ Familia քաղաքական կուսակցության անդամ։
Հիմնադրել է Լեհաստանում առաջին՝ Չարտորիյսկի թանգարանը, որն այժմ գտնվում է Կրակով քաղաքում։
Կյանք
Կոմս Գեորգ Դետլև ֆոն Ֆլեմինգի ու արքայադուստր Անտոնինա Չարտորիյսկայայի դուստրն էր ։
1761 թվականի նոյեմբերի 18-ին Վոլչինում ամուսնացել է արքայազն Ադամ Կազիմիր Չարտորիյսկու հետ ու դարձել արքայադուստր ։
Լուրեր էին շրջանառվում, որ նա սիրավեպ է ունեցել Լեհաստանում Ռուսաստանի դեսպան Նիկոլայ Վասիլևիչ Ռեպնինի հետ, որից, ինչպես ենթադրվում էր, ունեցել է իր որդուն՝ Ադամ Չարտորիսկիին ։
Սիրավեպ է ունեցել նաև դուքս դե Լոզունի հետ, որից, ինչպես վերջինս է նշել իր «Հուշագրություններում», ունեցել է իր երկրորդ որդուն՝ Կոնստանտին Ադամին։
1772 թվականին Փարիզում հանդիպել է ամերիկյան հեղափոխության ապագա առաջնորդ Բենջամին Ֆրանկլինին ու ֆրանսիացի փիլիսոփաներ Ժան-Ժակ Ռուսոյին ու Վոլտերին, ովքեր ովքեր նոր գաղափարներ էին բերում հին հասարակարգ։
1775 թվականին ամուսնու հետ Չարտորիյսկայան ամբողջովին ձևափոխել է Պուլավիի իրենց պալատն ու այն դարձրել մտավորականների և քաղաքական հանդիպումների վայր։ Նրա արքունիքը Համագործակցության ամենաազատական և առաջադեմ արքունիքներից մեկն էր, չնայած նրա վարքի որոշ կողմեր նույնպես սկանդալների պատճառ էին դառնում ։
Իզաբելան հայտնաբերել է երիտասարդ նկարիչ Ալեքսանդր Օռլովսկու տաղանդը և ֆինանսավորել նրան։
Իր դստեր՝ Մարիա Վիրտեմբերսկայի հետ, վերջինիս ամուսնության հարցով գտնվելով Պրուսիայում, թագավոր Ֆրիդրիխ II-ին պատմել է ամուսնու թունավորման հետ կապված իր վախերի մասին, որի պատճառով իր ու Ստանիսլավ Օգոստոս Պոնյատովսկու միջև քաղաքական պառակտում էր առաջացել։ Թագավորը ծիծաղել ու պատասխանել է, որ միայն միապետներին են թունավորում, ու ամբողջ արքունիքով մեկ տարածել այդ խոսակցությունն ի վնաս Իզաբելայի ։ 1784 թվականին ամդամագրվել է Հայրենասիրական կուսակցությանը։
Տադեուշ Կոստյուշկոյի ապստամբությունը ճնշելուց հետո նրա որդիներ Ադամ Գեորգն ու Կոնստանտին Ադամը Ռուսաստանի կայսրուհի Եկատերինա Երկրորդի կողմից վերցվել են որպես քաղաքական պատանդներ։
1796 թվականին Իզաբելան հրամայել է վերակառուցել ավերված պալատը Պուլավիում ու թանգարան հիմնել։ Ցուցադրված առաջին նմուշների թվում եղել են թուրքական գավաթները, որոնք Լեհաստանի թագավոր Յան III Սոբեսկիի բանակն առգրավել էր 1683 թվականի Վիեննայի ճակատամարտում։ Ցուցադրված էին նաև լեհական թագավորական գանձեր և լեհական ընտանեկան պատմական մասունքներ։ 1801 թվականին Իզաբելան բացել է Սիբիլի տաճարը, որը նաև կոչվել է «Հիշողության տաճար» ։ Այն պարունակում էր մարդկային կյանքի փառքին ու տառապանքներին վերաբերող սենտիմենտալ նշանակության առարկաներ։ 1830 թվականի նոյեմբերյան ապստամբության ժամանակ թանգարանը փակվել է։ Փարիզ աքսոր մեկնող Իզաբելայի որդին՝ Ադամ Գեորգը, տարհանել է թանգարանից փրկած ցուցանմուշները դեպի Լամբեր հյուրանոց։ Նրա որդին՝ Վլադիսլավ Չարտորիյսկին, 1878 թվականին թանգարանը վերաբացելու էր Կրակովում, որտեղ էլ այն այսօր գտնվում է ։
Արտաքին հղումներ
Կատեգորիա:Կին Կատեգորիա:Լեհ գրողներ Կատեգորիա:19-րդ դարի կին գրողներ Կատեգորիա:Արքայադուստրեր
Milky Way
Milky Way (անգլերենից՝ «ծիր կաթին»), շոկոլադե բատոն՝ ծածկված թեթև վանիլային նուգայով՝ կաթնային շոկոլադով, որն արտադրում է ամերիկյան ընկերություն՝ Mars Incorporated-ը։ Բատոնը պատրաստվեց 1923 թվականին ամերիկացի ձեռնարկատերի՝ բիզնես-մագնատի և հրուշակագործ Ֆրանկլին Մարսի կողմից ։
Ամերիկյան տարբերակ
Milky Way բատոնի ամերիկյան տարբերակը պատրաստվեց շոկոլադե նուգայով, վերևում պատված կաթնային շոկոլադով (մեջը - կարամել) և հանդիսանում է Mars շոկոլադե բատոնի համարժեքը։
Եվրոպական և ավստրալիական տարբերակ
Շոկոլադե բատոնի եվրոպական տարբերակը պատված չէ կարամելով և հանդիսանում է «3 հրացանակիներ» շոկոլադե բատոնի նմանօրինակը։ Այն կազմված է նուգայից, որն ավելի թեթև է, քան Mars շոկոլադե բատոնի նուգան։ Ցածր խտության պատճառով (0,88 գ/սմ³) Milky Way-ը լողում է կաթի վրա առանց խորտակելու։ Հնում բատոնի այդ հատկությունն օգտագործվեց գովազդային ընկերության համար Գերմանիայում, Ֆրանսիայում, Լեհաստանում, Ռուսաստանում։ Շոկոլադե բատոնի եվրոպական տարբերակն ունի վանիլային համ, մինչև 1989 թվականը ուներ շոկոլադե համ։ Շոկոլադե տարբերակի ավստրալիական տարբերակը ունի շոկոլադե համ։
Արտաքին հղումներ
Կատեգորիա:Շոկոլադ Կատեգորիա:1923 հիմնադրումներ Կատեգորիա:Հրուշակեղեն
(916) Ամերիկա
(916) Ամերիկա (America), աստերոիդ աստերոիդների հիմնական գոտում։ Հայտնաբերվել է 1915 թվականի օգոստոսի 7-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,365315 ա. մ., առավելագույնը մոտենում է 1,8077 ա. մ. հեռավորության վրա և հեռանում 2,9229 ա. մ. ։ Արեգակի շուրջ մեկ ամբողջական պտույտ է կատարում 1328,72 երկրային օրվա ընթացքում, իր ուղեծրով շարժվելով միջինում 0,270938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։